Madona kancelara Rolina
Madona kancelara Rolina, slika flamanskog slikara Jana van Eycka oko 1435. Slika je veličine 65 x 62,3 cm i nalazi se u muzeju Louvre u Parizu.

Motiv slike 

Slika pokazuju unutrašnjost palače s pogledom na grad u dolini rijeke. Kancelar Nicolas Rolin kleči sa sklopljenim rukama pred Marijom, koja u krilu drži malog Isusa. Isus posvećuje s desnom rukom kancelara a u drugoj drži kraljevsku jabuku. Lebdeći anđeo stavlja krunu Mariji na glavu i s tim činom pokazuje njen status nebeske kraljice.

Tumačenje 

Palača predstavlja nebeski Jeruzalem, u kom nije potrebno nikakvo posredništvo između čovjeka i Boga. 
Grad iza stupova se ne može s tim usporediti ali i on pripada mesijanskom svijetu. 

Položaj katedrale u pozadini i sjenka štapa osobe koja ga drži na sredini slike, impliciraju da izvor svjetla dolazi sa sjeverozapada. Brevijar koji je ispred Rolina ne daje nikakvu obavijest o vremenu, ali na otvorenoj stranici je veliko D pa se pretpostavlja da je na toj strani jutarnja molitva "Domine, labia mea aperies" ("Gospodine, otvori moje usne").
U Marijinom vrtu ispred palače cvatu ruže, ljiljani i irisi.

Na stazi iza vrta mogu se vidjeti dvije osobe: jedna promatra grad a druga se vidi iz profila. Ta druga osoba (u plavom mantilu i crvenom turbanu) drži štap u ruci, što ukazuje da je ta osoba dvorski službenik  i neki je identificiraju kao samog slikara. Boja i forma turbana se podudaraju s detaljima sa slikarovog autoportreta Čovjek s crvenim turbanomM

Istraživanje 
Mnogobrojni detalji su naknadno dodani. S infracrvenom  reflektografijom su ove promjene vidljive: Posvećujuću ruku malog Isusa je slikar naknadno nacrtao, osim toga na remenu kancelara mogla se vidjeti vrećica s novcem.

Izvori

Vanjske veze

Stranica Louvra — Interaktivno istraživanje Madone kancelara Rolina

Slike gotike
Renesansne slike